Aalborg Zoos isbjørneunge, der blev født i december 2008, skal nu navngives. Ungen er blevet kendt over hele verden, da det for første gang nogensinde har været muligt at følge en isbjørneunges opvækst døgnet rundt via webcamera.

Ifølge Aalborg Zoo er der tre navne i spil. De tre navne er: Webster - som hentyder til at ungen er den første isbjørneunge i verden man har kunnet følge døgnet rundt på internettet. Cimber - hentyder til en Germansk stamme måske oprindeligt udvandrede fra Himmerland og angreb Romerriget i årene 113 f.kr. - 101 f.kr. Ordet cimber er i forvejen knyttet til Aalborg, bedst kendt ved Cimbertyren der står på Vesterbro i Aalborg Centrum. Milak - som betyder  "plet" eller "pletten" og hentyder til den mørke plet ungen i lang tid havde i panden Det er Aalborg Zoos gæster, der via en konkurrence bestemmer hvilket af de tre navne, isbjørnen skal have.